Period: Old Babylonian
Genre: Literary
Transliteration:
<SURFACE>
...saŋ mi-ni-in-il₂ ud dug₃ am₃-mi-e₃
...ŋiš-hur ba-an-sig₁₀ uŋ₃-e daŋal bi₂-in-tag
...ki-a gud gal-gin₇ ŋiri₃-ni nam-mi-in-gub
ud dug₃ nam-he₂-a buluŋ₃-e-de₃
ŋi₆...giri₁₇-zal-e pa e₃ ak-de₃
gu mu₂-mu₂-de₃ še daŋal-e-de₃
a-eštub{ku₆} kar-ra gen₆-ne₂-de₃
...e nam-he₂-a ud sud₄-su₁₃-ru-de₃
e₂-me-eš an-na niŋ₂-keše₂ ak-de₃
en-te-en a he₂-ŋal₂-la kar-ra gen₆-ne₂-de₃
{d}en-lil₂ lugal kur-kur-ra-ke₄ ŋeštug₂-ga-ni na-an-gub
hur-saŋ gal-gal-la ŋiš₃ bi₂-in-dug₄ kur-re ha-la ba-an-šum₂
e₂-me-eš en-te-en he₂-ŋal₂ zi kalam-ma šag₄-ga mu-ni-in-ri
{d}en-lil₂-le ki ŋiš₃ dug₄-ga-ni am-gin₇ mur im-ša₄
hur-saŋ-e ud ki-bi-še₃ nam-zal ŋi₆ haš₄ nam-mi-ib-dug₄
e₂-me-eš en-te-en i₃-he-nun-na-gin₇ šu nam-ta-ab-us₂
am gal-gin₇ temen-na hur-saŋ-ŋa₂-ka u₂ sikil mu-un-gu₇-e
šag₄-tum₂-šag₄-tum₂ hur-saŋ-ŋa₂-ka gu₂ mu-un-peš-peš-e
{d}en-lil₂-le e₂-me-eš en-te-en-bi-da nam am₃-mi-ib₂-tar-re
e₂-me-eš-ra iri a₂-dam ki ŋa₂-ŋa₂
kur gal {d}en-lil₂-ra buru₁₄ he₂-ŋal₂-la ku₄-ku₄
a-gar₃ gal-gal-e kiŋ₂-gi₄-a-aš gi₄-gi₄ gud-de₃ gana₂ ŋa₂-ŋa₂
en-te-en-ra he₂-ŋal₂ a-eštub nam-he₂ zi kalam-ma
gan₂-ne₂ gana₂ zid-de₃ še ŋa₂-ŋa₂ niŋ₂-nam ŋar-ŋar-re
{d}en-lil₂-le e₂-me-eš en-te-en-bi-da nam-še₃ im-mi-in-tar
en-te-en-e gaba hur-saŋ-ŋa₂-ta
a-eštub{ku₆} nam-he₂ zi kalam-ma šu-še₃ im-ma-ab-la₂
{id₂}idigna {id₂}buranuna-bi-da gud gal-gin₇ ŋiri₃-bi nam-mi-in-gub
gan₂-ne₂ gana₂ zid-de₃ {d}en-lil₂-la₂-ka šu ba-ni-in-ba-ba
a-ab-ba-ka ambar ba-ni-ib₂-dim₂-dim₂
ab-ba ku₆ mušen ni₂-ba mu-un-u₃-tud
ŋiš-gi ki-šar₂-ba gi sumun gi henbur₂ gi <unk> ba-ni-ib₂-gur-gur
e₂-me-eš dumu ur-saŋ {d}en-lil₂-la₂-ke₄
a-gar₃ gal-gal-ta a nam-ta-an-ŋar
gan₂-ne₂ gana₂ zid-de₃...gin₇ a sed₄...
gana₂ lu₂ bal-a šu mu-un-ak-da
mu ge-en-ge-en-bi-še₃...nam-tu₁₁
...
...<unk>...
...numun kal nam-ta-ŋar
...
...<unk>...
en-te-en kug...
gud-de₃ {ŋiš}šudul-a saŋ...
{d}nin-urta dumu...gana₂ zid...
a-gar₃ gal-gal še...
gan₂-ne₂ gana₂ zid {d}en-lil₂-la₂-ka niŋ₂ mu-ni-in-ŋar-ŋar
en-te-en-e u₈-e sila₄ bi₂-in-tu-ud ud₅-de₃ maš₂ ba-an-šum₂
ab₂ amar-bi-ta im-da-an-lu-lu i₃ ga mu-un-ŋar-ŋar
an-edin-na šeg₉-bar lu-lim-e šag₄ ba-ni-in-hul₂-hul₂
mušen an-na-ke₄ ki daŋal-la gud₃ ba-ni-in-u₂-us₂
ku₆ ambar-ra-ke₄ ŋiš-gi-a nunuz mu-ni-ib₂-nu₂-nu₂
pu₂{ŋiš}kiri₆-pu₂{ŋiš}kiri₆-a lal₃ ŋeštin ki ba-ni-in-tag-tag
ŋiš ki mu₂-a gurun bi₂-in-il₂
sar-sar-re gu im-mi-in-tag-tag nisig mu-un-ŋar-ŋar
še ab-sin₂-na gu₂ ba-ni-in-peš
{d}ezina₂-e ki-sikil sag₉-ga-gin₇ ni₂ pa e₃ bi₂-in-ak
buru₁₄ ezen gal {d}en-lil₂-la₂-ke₄ saŋ an-še₃ nam-mi-il₂
e₂-me-eš-e e₂ e₂-duru₅ ki bi₂-in-ŋar tur₃ amaš mu-un-daŋal-daŋal
a-gar₃ gal-gal-e hi-li mi-ni-in-šar₂-šar₂
gaba-ba gada gu₂-na ki ba-ni-in-tag-tag
buru₁₄ he₂-ŋal₂-la e₂-a mu-ni-in-kur₉ guru₇ gu₂ bi₂-in-gur-gur
iri a₂-dam ki-a bi₂-in-ŋar-ŋar e₂ kalam-ma mu-un-du₃
e₂ diŋir-re-e-ne hur-saŋ-gin₇ ki sikil-la bi₂-in-mu₂
e₂-nam-til₃-la ki-tuš kug nam-lugal-la barag mah-a tum₂-ma
kur gal {d}en-lil₂-ra nam-he₂-a ki mu-na-ni-in-us₂
e₂-me-eš dumu ur-saŋ {d}en-lil₂-la₂-ke₄
e₂-nam-til₃-la e₂ {d}en-lil₂-la₂-še₃ nidba na-gid₂-i
maš₂-anše gud udu hur-saŋ-ŋa₂
šeg₉ šeg₉-bar {lu-lim}lulim šag₄-gan
{udu}bar-sal {udu}a-lum niga {udu}gukkal-ib₂-la₂-e
šah₂ šag₄ ŋiš-gi-a gu₂ peš-a ze₂-da uh ba-al-gi₄
mušen gud₃-ba nam-a-a ak nunuz-bi-da dab₅-ba
niŋ₂ buru₁₄ zid₂ munu₄ hi-hi-a i₃ ga tur₃ amaš-a
gib gu₂-nida gu₂ tur gu₂ gal-bi gi-gur dub-e dab₅-ba
šum₂-sikil{sar} ab-sin₂-ba dur dab₅-ba za-ha-din{sar} šum₂-el-lum{sar}
numun lu-ub₂{sar} za₃-hi-li-a{sar}...dim-gi₄{sar}...
...
...dumu ur-saŋ...ŋiš...
en-te-en dumu nir-ŋal₂ {d}en-lil₂-la₂-ke₄...šu dadag-e
a nam-til₃-la-ke₄ taka₄ bi₂-in-la₂-la₂...<unk> ŋal₂ im-taka₄
gud <unk> bi₂-in-gur-gur <unk> gud bi₂-in-sig₁₀-sig₁₀
udu a-da-min₃ ŋar-ra niga bar-ba ŋiri₂-tab-ba
...kug-sig₁₇ kug-babbar {kuš}lu-ub₂{kuš}lu-ub₂-šir-e pad₃-da
{ŋiš}erin...{ŋiš}taškarin {ŋiš}...gid₂-da
na₄...<unk> bi₂-ib-te...gu₂-un...kalam-ma
{ŋiš}peš₃ ma₂-ri₂ pa...še-er-gu...
a sed₄ gu₂-un...{ŋiš}...
lal₃ hab₂-hab₂ {kaš}dida...a₂-dam...
bibra{mušen} e-sig{mušen}...bibad{mušen} niga
suhur{ku₆} <unk>...<unk>...gi-ka...buluŋ₃-ŋa₂
{ŋiš}nu-ur₂-ma gal...šu su-ub-ba ŋeštin ga-ra-an gal nim
u₂-kuš₈...šag₄-sug₄ im saŋ-ŋa₂...e₃-a
lu-ub₂{sar} gal-gal <unk> gal-e kud-da du₅-la₂ ga-raš{sar} gid₂-da
en-te-en-e gu₂-un ŋar-ra-bi-še₃ ni₂-ba mi-ni-in-ŋar-ŋar
e₂-nam-til₃-la e₂ {d}en-lil₂-la₂-še₃
e₂-me-eš en-te-en-bi-da maš₂ kadra si ba-ni-in-sa₂-sa₂-eš
2(diš)-na-ne-ne am gal du₇-du₇-gin₇ u₃-na ba-an-sug₂-ge-eš
en-te-en a₂ kuš₂-a zag-še kuš₂-a-ni-še₃
še ab-sin₂-na gu₂ peš-a-ni-še₃
gib ziz₂ a šu-ta im-mi-in-dug₄-ga-na
nu-erim₂-gin₇ bar-ta im-ta-gub da-bi nu-mu-un-tag-ge
ur₅-da en-te-en-ra ninim mu-na-te e₂-me-eš-ra du₁₄ bi₂-in-ŋar
e₂-me-eš šeš-ŋu₁₀ ni₂ silim-eš na-an-e-en
niŋ₂ buru₁₄ kadra e₂-gal-še₃ a-na mu-e-de₆-a-zu
a₂ kuš₂-a-zu-gin₇ na-ra-dim₂ ni₂ na-an-bur₂-bur₂-en
lu₂ du-lum-bi...
nam-engar-bi mu-e-ak-a-gin₇
a-eštub{ku₆}ba nam-ku₃-ŋal₂-bi mu-e-dim₂-dim₂-ma-gin₇
še...a-gar₃-a-gar₃-ra im-du₈ an-na-ka mi-ni-in-e₃-a-gin₇
a₂ kuš₂-a-ŋu₁₀-ta e₂-gal-la a-gin₇ im-da-kur₉-re-en
maš₂-anše gud udu hur-saŋ-ŋa₂ a-na mu-e-de₆-a-zu
...<unk> a-ŋu₁₀-uš nam...
...
...<unk> u₂...
...
<unk>...šu-ta...
nu{ŋiš}kiri₆-zu sa₂-dug₄...e₂-gal...
pu₂{ŋiš}kiri₆ lal₃ ŋeštin ba-ra-mu...
{ŋiš}al gul-la-bi...ba-ra-am₃-mi...
nisig ŋar-ra-zu babbar-hi{sar} gu₃ de₂-bi...
kan₄ e₂-gal-la-ka a-na <unk> <unk>...a-na...
a-šag₄-ga a₂-zu dugud-bi...
še mu-e-de₆ in-nu-bi me-a gud-de₃ a-na <unk>...
kislah-zu ŋiš u₃-um-me-ra-ah gud še₁₀-bi...
sa-hir-ra-zu šu im-ti...in-nu-zu il₂...
maš₂-anše na-kam-tum niŋ₂-bi...
e₂ e₂-duru₅-zu udu...gud-zu-ta...
ŋiš-gi-bi...
{ŋiš}dehi₃ sig₇-sig₇ šu-zu...{ŋiš}ad₅-da u₃-bi₂-kud
<unk> <unk> ra na-kam-tum ŋar...šurum gud du₈-du₈...
e₂-me-eš arad₂ lu₂ kiŋ₂-ŋa₂ gub-ba a₂-ni muš₃...
lu₂ huŋ-ŋa₂ šag₄-gal ni₂-ba-še₃ gana₂ kalam-ma ni₁₀-ni₁₀
ud-bi-a en-te-en-e e₂-me-eš-ra in-še₃...
e₂-me-eš ur-saŋ du₁₄...in la-ga...
ud buru₁₄-a ur₅-da nir mu-un-ŋal₂ da-ni bi₂-in-taka₄
gud mah-gin₇ u₂ hi-a mu-un-gu₇-e saŋ im-il₂-il₂-e
2(diš)-kam-ma-še₃ e₂-me-eš en-te-en-ra mu-na-ni-ib-gi₄-gi₄
en-te-en da gir₄-da hu-mu-tuš-en...saŋ e-ne-še₃ u₃-tu-ud-da
in-ta dugud-bi ki nam-us₂-en tuš-bi šu nu-mu-un-ti
<unk> <unk> bi-ra kiŋ₂-ŋa₂ niŋ₂-gig-bi-da kalam-ma du₈-du₈-uš
gu₃ ra-ah gu₂ <unk> ta nu-mu-e-zi-zi-i e₂-še₃ igi nu-mu-un-bar-re
dub-sar-tur bar-am₃ niŋ₂-gig-ga {u₂}numun₂ ki-nu₂-bi-še₃ nu-ze₂
nar ŋišbun-na šu nu-bar-re zag-bi-a ni₁₀-ni₁₀
en-te-en in-ta ki nam-us₂-en edin-še₃ mu-un-ti
a₂ kalag-ga-ŋa₂ e₂-e ga-mu-ni-e₃ igi hu-mu-un-de₃-du₈
bal gub-ba-ŋu₁₀ mu-a itid 7(diš)-am₃ kiŋ₂-ŋa₂-ka
...sig₉-ga nu-mu-un-ši-ib-be₂
...
<unk>...a₂-ŋu₁₀...<unk>
nu-kuš₂-u₃ saŋ us₂...la-la...
numun ka-ba numun-ŋu₁₀...
en-te-en nam-gu₃-ra ki nu-um-di-ni-ib-ŋar-ra
a-gar₃-a-gar₃-ta a um-ta-haš bur u₃-mu-ni-ib-nu₂-nu₂
ki nam-šu <unk> da um-mi-ŋar-ŋar ku₆ guru₇ u₃-mu-dub-dub
saŋ-tun₃ mah a-a {d}en-lil₂-la₂-me-en
gan₂-ne₂ gana₂ zid-de₃ eš₂ mi-ni-ib-ur₃-ur₃-en
gud-de₃ gana₂ šu-ta a-ba-ŋar-ŋar
ki duru₅-a a₂ um-mi <unk> gana₂ kiŋ₂ ŋiškim u₃-mu-ak
a-gar₃ gal-gal gana₂ zid šu-nim-ta kiŋ₂ nu-mu-ra-ab-ak-en
še-eštub a-tur₃-ra gu₂ he₂-ni-in-gid₂ dub-ba-an ba-ra-ni-in-tuku
engar-zu gud-de₃ a-na du-u₃ gud ba-ra-mu-da-ab-sumur-re
en-te-en gud-ra igi-nim-ma a₂ im-da...
lu₂ ki-nu₂-a ki-nu₂-da <unk>...nu <unk>
ud-bi-a e₂-me-eš en-te-en-ra in-še₃ mu-ni-dub₂
igi-ŋal₂-tuku ŋiš-hur-e kiŋ₂-ŋa₂...
in-ta dugud...gub-bu
nu-mu-un-na...<unk>...
2(diš)-kam-ma-še₃ en-te-en-e e₂-me-eš-ra mu-na-ni-ib-gi₄-gi₄
e₂-me-eš dusu₂ u₂ ki-buru₁₄ gu₇-a ka si-il-la₂ gu₃ di
kunga ki u₂ zar-ra <unk> <unk> <unk> <unk> la₂ da kar-kar-re
gud buru₁₄ {ŋiš}gag-sila₃-ta gu₂ ze₂-a saman-e saŋ bal-e
lu₂-kurun-na ki-buru₁₄-še₃ ŋen-na {dug}sila₃ šu-še₃ la₂
lu₂ zid₂ še sa-a <unk> ha-ab-lum ak saŋ e-ne dug₄-ga
šar₂-ra-ab-du₈ ni₂ bur₂-bur₂-ra šag₄ a-šag₄-ga nu-zu
e₂-me-eš šeš-ŋu₁₀ a₂ kuš₂-a-ŋu₁₀-a ni₂ buluŋ₅ u₃-mu-ni-e₃
zag-mu-ka še e₂-a u₃-mu-ni-in-kur₉ guru₇ gu₂ bi₂-in-gur-gur
dirig u₃-me-de₆ {tug₂}bar-dul₅ {tug₂}niŋ₂-lam₂-zu bal-a-kam
{urud}ha-zi-in 2(diš) ma-na lu₂ u₃-mu-ra-an-šum₂ edin-zu-še₃ ba-du-un
e₂-me-eš šeš-ŋu₁₀ a-šag₄-ga du₈ ki duru₅ nam-ta-šub-bu
lu₂ ŋa₂-nun-na saŋ-zu-še₃ i₃-gub a₂ mu-da-an-aŋ₂-e
an-edin-na {ŋiš}ma-nu ŋiš gal...<unk> <unk> um-ma-ši...
gu-ru-um ni₂-zu...tir-tir...
...
{ŋiš}ma₂-la₂-za...ni₂-zu nam-mu-ni-gid₂
u₂ ŋa₂-nun-na sa₂ u₃-bi₂-dug₄...igi-ŋu₁₀-uš...
udu ur₃-ra-ke₄ a-na-a i₃-gu₇-e {gi}ub₄-zal-zu kuš₂-u₃
lu₂-gi-ze bar-hu-da...ŋen gi sumun-e dar-dar
šidim uŋ₃-il₂ e₂-a gub-ba a₂-ni muš₃ nu-tum₂-mu
bahar₂ im ba-al izi il₂ ŋiš il₂ dug...bu-u₃
uš-bar {tug₂}aktum-za a₂-ŋar-bi {tug₂}bar-dul₅-zu tuku₅-u₃
{lu₂}lunga bappir šu-kin-zu ki-buru₁₄-ta du₈-i₃
muhaldim ninda ŋišbun gal-gal-la e₂-me-eš-e e₃-ni-ib
šidim gal ur₃-ur₃-ra a₂-ŋar-bi <unk> <unk> <unk> mu-un-ri
lu₂ {kuš}suhub₂ {kuš}e-sir₂-e-sir₂ libir sed₄ im-ma <unk>
e₂-me-eš šeš-ŋu₁₀ bal gub-ba-ŋu₁₀-še₃ en-na u₃-mu-du-un
tur mah-e a₂ mu-e-da-an-aŋ₂-e sa-zu nu <unk> e
kalam-ma niŋ₂-gur₁₁ u₃-mu-e-ni-ŋar-ŋar na-kam-tum u₃-mu-e-ŋar
a₂-ŋa₂-a zag-še kuš₂-a-za ŋe₂₆-e lugal-bi-me-en
ud muru₉-e he₂-ŋal₂ an-na-ke₄ ki um-ma-ni-us₂
a numun saŋ-ŋa₂-ke₄ hur-saŋ-ta zag um-mi-tag-tag
še nim-e še sig a-ba-ab-tah e₂-saŋ <unk> u₃-mu-un-šub
engar zid gan₂-ne₂ igi tab-ba a₂ hul₂-la i-i
anše il₂-il₂-la i₃-gub-gub-be₂ iri-še₃ nir mu-un-ŋal₂
šeš-ŋu₁₀ {ŋiš}apin kug e₂ dal-la u₃-mu-ni-ŋar
na-kam-tum a-na ŋar-ŋar-ra-zu izi-gin₇ gu₃ mi-ni-in-ed₂-en
gu₇ naŋ gal-gal-e ba-tuš-en
kalam-ta saŋ-a im-ta-ab-ed₃-de₃-en
lugal-ŋu₁₀ mu pad₃-da {d}nanna dumu {d}en-lil₂-la₂-ra
{d}i-bi₂{d}suen {tug₂}šutur {tug₂}hur-saŋ u₃-mu-ni-in-mur₁₀
{tug₂}bar-dul₅ {tug₂}niŋ₂-lam₂-ma mi₂ u₃-ba-ni-dug₄
ezen diŋir-re-e-ne-ke₄ šu u₃-mu-ši-ib-du₇-du₇
{d}a-nun-na-ke₄-ne bar kug-ba tug₂ u₃-mu-ne-ŋal₂-ŋal₂
e₂-nam-til₃-la ki-tuš kug nam-lugal-la an-ne₂ ŋar-ra-na
ki ur₅ sag₉-ge ŋišbun niŋ₂ dug₃-ga si ba-ni-sa₂-sa₂-eš
šem₃ {kuš}a₂-la₂ si <unk> ŋiš-gu₃-di ni₂-ba u₃-mu-na-du₁₂
tigi za-am-za-am niŋ₂ šag₄ hul₂-la-zu ud mi-ni-ib-zal-zal-e
ŋe₂₆-e ŋeštin lu-lu-me-en gu₇ naŋ gal-gal-me-en
tug₂ i₃ dug₃-ge ba-ab-du₇-me-en
niŋ₂-tug₂-ba {tug₂}šutur {tug₂}aktum-ma a₂ ba-ni-e₃-a-me-en
kum₂-ma dugud e₂-me-eš saŋ ki-en-gi-ra zi-bi tum₂-tum₂-de₃
uŋ₃ saŋ gig₂-ga ur₂-bi-a ki-nu₂ ŋar-ŋar-ra-bi
{tug₂}niŋ₂-barag₂ nim mu-ra-be₄-be₄ {tug₂}aktum mu-ra-sah₆
{ŋiš}niŋ₂-keše₂-da a₂ mu-ra-ab-kuš₂-u₃ e₂-gal ma-ra <unk> <unk>
{ŋiš}gu₂-ne-saŋ-ŋa₂-ke₄ mu-un-kiŋ₂-kiŋ₂ en₃ tar mu-ni-ŋal₂
{d}nin-ka-si-ke₄ a₂-tah-a-ni-me-en kaš mu-un-na-ab-dug₃-ge-en
a sed₄ gu₂-un hur-saŋ-ŋa₂ a-na mu-e-tum₂-tum₂-mu
dug ma₂-aš-gan-na...
dug pu₂ dug hu-ru-um...<unk> bi gaba-ba...
ŋeštin gur₄-gur₄-ra tum₉ sed₄-de₃ um-ma-ni-in-sig₁₀-sig₁₀
lugal-ŋu₁₀ e₂-gal mah-a-ni...
lu₂ ni₂ sed₄-da lugal-ŋa₂-me-en
{ŋiš}gag ku₆ la₂-e niŋ₂ ma-ab-si-si
an-ta-ŋu₁₀ {kuš}a-ŋa₂-la₂-zu šu te-ba-ab...e₃-ba-ra
engar še <unk>...du-lum-ma...nu-du₈-u₃
engar...<unk> im 2(diš) šeŋ₃...hul gig
nu{ŋiš}kiri₆ babbar-hi{sar} dim nu-zu gi-gur guru₅-zu...
za-e ŋa₂-a-da a-na mu-da-ab-sa₂-e-en ur₃ ki-nu₂-zu kiŋ₂-ŋa₂
2(diš)-kam-ma-še₃ en-te-en-e e₂-me-eš-ra in-še₃ mu-ni-in-dub₂
e₂-me-eš dumu ur-saŋ {d}en-lil₂-la₂-ke₄
a₂ kalag-ga-na šag₄-ga-a mu-un-zu ur₅-da nir mu-un-ŋal₂
in en-te-en-e a-na mu-ni-in-dub₂-ba-aš
i-gi₄-in-zu mi₂-am₃ na-mu-ni-in-dug₄
2(diš)-kam-ma-še₃ e₂-me-eš-e en-te-en-ra mu-na-ni-ib-gi₄-gi₄
en-te-en a₂ dirig ni₂ na-ab-gur₄-re-en ki gur₄-zu u₃-mu-zu
iri-a ki-ur₃-zu ga-mu-ra-ab-dug₄ nam-ba-an <unk> <unk> e-de₃-en
za-e lu₂ mar-za i₃-me-en-na-gin₇ lu₂ hu-nu in-ga-me-en
da gir₄ gu₂ izi udun sa-du₃-zu-um
na-gada sipad u₈ sila₄ dugud-da-gin₇
lu₂ hu-hu-nu da gir₄-ta udun-še₃ udun-ta da gir₄-še₃
udu-gin₇ igi-za mu-un-sub₂-sub₂-be₂-eš
gaba ud-da da-gum-da-gum-ma di ba-ni-ib-dab₅-be₂-en
iri-a zu₂ ur₅ zu₂ ra-ah ma-ra-an-ŋar-re-eš
ud a-ba-sa₉-a-e e-sir₂-e-sir₂-ra lu₂ nu-mu-ni-in-dib-be₂
arad₂ lu₂ da gir₄-ta hul₂-la e₂-a ud šu₂-šu₂-u₃
geme₂ lu₂ a-ŋi₆ {ŋiš}epir-a nu-gub-bu tug₂-da ud zal-zal-e
a-šag₄ en-te-en-e kiŋ₂ nu-ak-e
ab-sin₂-bi šag₄-še₃ nu-gid₂-da
še-bi ki-šar₂-ba nu-šub-ba buru₄{mušen}dugud-de₃ de₆-a
nisig gu₂-guru₅ lu₂ du₅-la₂ nisig-bi ganba-ka nu-du₇
gi sumun il₂ {gi}dusu dub₃-sa-dar-a lu₂ ma-an-zi-la₂
a₂ dirig ka du₈-zu na-an-bi₂-ib-be₂ ŋiš-hur me ga-zu
2(diš)-kam-ma-še₃ e₂-me-eš-e en-te-en-ra in-še₃ mu-ni-in-dub₂
ud-bi-a e₂-kur ezem-ma ki-en-gi he₂-ŋal₂-la
...dub₃ bi₂-in-ŋal₂-le-eš u₃-na ba-an-sug₂-ge-eš
e₂-me-eš en-te-en-bi-da gud mah-gin₇ teš₂-bi a₂ si-il-le-de₃
kisal mah-a am-gin₇ dub₃ i-ni-ib₂-ŋar ki ki ba-ni-ib-us₂
en-te-en-e inim-ma gud mah-gin₇ saŋ im-il₂-il₂-e
a-a {d}en-lil₂ nam-ku₅-ŋal₂ mu-e-šum₂ a he₂-ŋal₂-la mu-e-de₆
a-gar₃-a-gar₃-ra zag ba-ni-tag-tag guru₇ gu₂ bi₂-gur-gur
še ab-sin₂-na gu₂ ba-ni-in-peš
{d}ezina₂-e ki-sikil sag₉-ga-gin₇ ni₂ pa e₃ bi₂-ak
e₂-me-eš šar₂-ra-ab-du ni₂ bur₂-bur₂-ra šag₄ a-šag₄-ga nu-zu
a₂ kuš₂-a zag-še kuš₂-a-ŋu₁₀ zag ma-ra-an-tag
e₂-gal lugal-la-ke₄ gu₂-un...ne₂-eš si...
en-te-en-e šag₄...inim-ma nir mi-ni-in-ŋal₂
e₂-me-eš saŋ-ki niŋ₂-nam mu-un-kiŋ₂ zi im-ma-da-ab-gi₄
e₂-me-eš {d}en-lil₂-ra ni₂ te-bi-a inim mu-na-ni-ib₂-be₂
{d}en-lil₂ di-zu niŋ₂ kal-kal-la-am₃ inim kug-zu inim mah-am₃
di dab₅-ba-zu niŋ₂ nu-kur₂-ru-dam a-ba šu mi-ni-ib₂-bal-e
šeš šeš-da du₁₄ mu₂-mu₂ i₃-ŋal₂ u₃ dug₃-ge i₃-ŋal₂
en₃-tukum-še₃ e₂-gal-la u₃-mu-e <unk> uŋ₃-e u₆-e me-e
u₃-mu-e-tuš ni₂ na-an-pi-il-pi-il-le-de₃-en teš₂-bi ga-ba-ra-si-il
{d}en-lil₂-le e₂-me-eš en-te-en-bi-da mu-ne-ni-in-gi₄-gi₄
a zi-šag₄-ŋal₂ kur-kur-ra-ka en-te-en ku₃-ŋal₂-bi-im
engar diŋir-re-e-ne-ke₄ niŋ₂-nam mu-un-na-ŋar-ŋar
e₂-me-eš dumu-ŋu₁₀ en-te-en šeš-zu-da a-na mu-e-da-ab-sa₂-e-en
{d}en-lil₂-le inim mah dug₄-ga-ni šag₄-bi galam kad₄-dam
di dab₅-ba-ni niŋ₂ nu-kur₂-ru-dam a-ba-a šu mi-ni-ib-bal-e
e₂-me-eš en-te-en-ra im-ma-an-ši-in-gam u₃-gul mu-na-an-ŋa₂-ŋa₂
e₂-a-na {kaš}ulušin kurun si ba-ni-in-sa₂-sa₂
zag-bi-a ŋišbun niŋ₂ dug₃-ge ud mi-ni-ib-zal-zal-e-ne
e₂-me-eš en-te-en-ra kug-sig₁₇ kug-babbar za-gin₃ mu-un-na-ba-ba-e
nam-šeš nam-dub₃-sa i₃ li-gin₇ i-im-bal-bal-e-ne
<unk> ba inim dug₃-ga ŋa₂-ŋa₂-de₃ teš₂-bi ba-dug₃-ge-eš
e₂-me-eš en-te-en-bi-da a-da-min₃ dug₄-ga
en-te-en engar zid {d}en-lil₂-la₂ e₂-me-eš-ra dirig-ga-ba
kur gal a-a {d}en-lil₂ za₃-mi₂

Cuneiform:
<SURFACE>
...𒊕𒈪𒉌𒅔𒅍𒌓𒄭𒀀𒀭𒈪𒌓𒁺
...𒄑𒄯𒁀𒀭𒋧𒌧𒂊𒂼𒉈𒅔𒋳
...𒆠𒀀𒄞𒃲𒁶𒄊𒉌𒉆𒈪𒅔𒁺
𒌓𒄭𒉆𒃶𒀀𒉽𒉽𒂊𒉈
𒈪...𒅗𒉌𒂊𒉺𒌓𒁺𒀝𒉈
𒄖𒊬𒊬𒉈𒊺𒂼𒂊𒉈
𒀀𒄞𒄩𒋼𒀀𒊏𒄀𒉌𒉈
...𒂊𒉆𒃶𒀀𒌓𒁍𒁍𒊒𒉈
𒂍𒈨𒌍𒀭𒈾𒃻𒆟𒀝𒉈
𒂗𒋼𒂗𒀀𒃶𒅅𒆷𒋼𒀀𒊏𒄀𒉌𒉈
𒀭𒂗𒆤𒈗𒆳𒆳𒊏𒆤𒄑𒌆𒉿𒂵𒉌𒈾𒀭𒁺
𒄯𒊕𒃲𒃲𒆷𒍑𒉈𒅔𒅗𒆳𒊑𒄩𒆷𒁀𒀭𒋧
𒂍𒈨𒌍𒂗𒋼𒂗𒃶𒅅𒍣𒌧𒈠𒊮𒂵𒈬𒉌𒅔𒊑
𒀭𒂗𒆤𒇷𒆠𒍑𒅗𒂵𒉌𒄠𒁶𒄯𒅎𒁺
𒄯𒊕𒂊𒌓𒆠𒁉𒂠𒉆𒉌𒈪𒍮𒉆𒈪𒅁𒅗
𒂍𒈨𒌍𒂗𒋼𒂗𒉌𒄭𒉣𒈾𒁶𒋗𒉆𒋫𒀊𒍑
𒄠𒃲𒁶𒋼𒈾𒄯𒊕𒂷𒅗𒌑𒂖𒈬𒌧𒅥𒂊
𒊮𒁺𒊮𒁺𒄯𒊕𒂷𒅗𒄘𒈬𒌧𒄫𒄫𒂊
𒀭𒂗𒆤𒇷𒂍𒈨𒌍𒂗𒋼𒂗𒁉𒁕𒉆𒀀𒀭𒈪𒌈𒋻𒊑
𒂍𒈨𒌍𒊏𒌷𒀉𒁮𒆠𒂷𒂷
𒆳𒃲𒀭𒂗𒆤𒊏𒂙𒃶𒅅𒆷𒆭𒆭
𒀀𒃼𒃲𒃲𒂊𒆥𒄄𒀀𒀸𒄄𒄄𒄞𒉈𒃷𒂷𒂷
𒂗𒋼𒂗𒊏𒃶𒅅𒀀𒄞𒉆𒃶𒍣𒌧𒈠
𒃷𒉌𒃷𒍣𒉈𒊺𒂷𒂷𒃻𒉆𒃻𒃻𒊑
𒀭𒂗𒆤𒇷𒂍𒈨𒌍𒂗𒋼𒂗𒁉𒁕𒉆𒂠𒅎𒈪𒅔𒋻
𒂗𒋼𒂗𒂊𒃮𒄯𒊕𒂷𒋫
𒀀𒄞𒄩𒉆𒃶𒍣𒌧𒈠𒋗𒂠𒅎𒈠𒀊𒇲
𒀀𒇉𒄘𒃼𒀀𒇉𒌓𒄒𒉣𒁉𒁕𒄞𒃲𒁶𒄊𒁉𒉆𒈪𒅔𒁺
𒃷𒉌𒃷𒍣𒉈𒀭𒂗𒆤𒇲𒅗𒋗𒁀𒉌𒅔𒁀𒁀
𒀀𒀊𒁀𒅗𒆹𒁀𒉌𒌈𒁶𒁶
𒀊𒁀𒄩𒄷𒉎𒁀𒈬𒌧𒅇𒌅
𒄑𒄀𒆠𒊹𒁀𒄀𒌀𒄀𒊺𒆕𒄀<unk>𒁀𒉌𒌈𒄥𒄥
𒂍𒈨𒌍𒌉𒌨𒊕𒀭𒂗𒆤𒇲𒆤
𒀀𒃼𒃲𒃲𒋫𒀀𒉆𒋫𒀭𒃻
𒃷𒉌𒃷𒍣𒉈...𒁶𒀀𒈹𒁲...
𒃷𒇽𒁄𒀀𒋗𒈬𒌧𒀝𒁕
𒈬𒄀𒂗𒄀𒂗𒁉𒂠...𒉆𒄸
...
...<unk>...
...𒆰𒆗𒉆𒋫𒃻
...
...<unk>...
𒂗𒋼𒂗𒆬...
𒄞𒉈𒄑𒋙𒂅𒀀𒊕...
𒀭𒎏𒅁𒌉...𒃷𒍣...
𒀀𒃼𒃲𒃲𒊺...
𒃷𒉌𒃷𒍣𒀭𒂗𒆤𒇲𒅗𒃻𒈬𒉌𒅔𒃻𒃻
𒂗𒋼𒂗𒂊𒇇𒂊𒃢𒉈𒅔𒌅𒌓𒍚𒉈𒈧𒁀𒀭𒋧
𒀖𒀫𒁉𒋫𒅎𒁕𒀭𒇻𒇻𒉌𒂵𒈬𒌧𒃻𒃻
𒀭𒂔𒈾𒊾𒁇𒇻𒅆𒂊𒊮𒁀𒉌𒅔𒄾𒄾
𒄷𒀭𒈾𒆤𒆠𒂼𒆷𒌑𒆠𒋧𒂵𒁀𒉌𒅔𒌑𒍑
𒄩𒆹𒊏𒆤𒄑𒄀𒀀𒉭𒈬𒉌𒌈𒈿𒈿
𒇥𒄑𒊬𒇥𒄑𒊬𒀀𒋭𒃾𒆠𒁀𒉌𒅔𒋳𒋳
𒄑𒆠𒊬𒀀𒄧𒉈𒅔𒅍
𒊬𒊬𒊑𒄖𒅎𒈪𒅔𒋳𒋳𒊬𒈬𒌧𒃻𒃻
𒊺𒀊𒉆𒈾𒄘𒁀𒉌𒅔𒄫
𒀭𒊺𒌁𒂊𒆠𒂖𒊷𒂵𒁶𒉎𒉺𒌓𒁺𒉈𒅔𒀝
𒂙𒂡𒃲𒀭𒂗𒆤𒇲𒆤𒊕𒀭𒂠𒉆𒈪𒅍
𒂍𒈨𒌍𒂊𒂍𒂍𒀀𒆠𒉈𒅔𒃻𒉣𒇬𒁦𒈬𒌧𒂼𒂼
𒀀𒃼𒃲𒃲𒂊𒄭𒇷𒈪𒉌𒅔𒊹𒊹
𒃮𒁀𒃰𒄘𒈾𒆠𒁀𒉌𒅔𒋳𒋳
𒂙𒃶𒅅𒆷𒂍𒀀𒈬𒉌𒅔𒆭𒄦𒄘𒉈𒅔𒄥𒄥
𒌷𒀉𒁮𒆠𒀀𒉈𒅔𒃻𒃻𒂍𒌧𒈠𒈬𒌧𒆕
𒂍𒀭𒊑𒂊𒉈𒄯𒊕𒁶𒆠𒂖𒆷𒉈𒅔𒊬
𒂍𒉆𒋾𒆷𒆠𒆪𒆬𒉆𒈗𒆷𒁈𒈤𒀀𒁺𒈠
𒆳𒃲𒀭𒂗𒆤𒊏𒉆𒃶𒀀𒆠𒈬𒈾𒉌𒅔𒍑
𒂍𒈨𒌍𒌉𒌨𒊕𒀭𒂗𒆤𒇲𒆤
𒂍𒉆𒋾𒆷𒂍𒀭𒂗𒆤𒇲𒂠𒉻𒀭𒈹𒈾𒁍𒄿
𒈧𒀲𒄞𒇻𒄯𒊕𒂷
𒊾𒊾𒁇𒇻𒅆𒄎𒊮𒃶
𒇻𒁇𒊩𒇻𒀀𒈝𒊺𒇻𒇻𒄾𒌈𒇲𒂊
𒂄𒊮𒄑𒄀𒀀𒄘𒄫𒀀𒍢𒁕𒄴𒁀𒀠𒄄
𒄷𒌑𒆠𒋧𒂵𒁀𒉆𒀀𒀀𒀝𒉭𒁉𒁕𒆪𒁀
𒃻𒂙𒍥𒉽𒉽𒄭𒄭𒀀𒉌𒂵𒉣𒇬𒁦𒀀
𒄃𒄘𒄘𒉭𒄘𒌉𒄘𒃲𒁉𒄀𒄥𒁾𒂊𒆪𒁀
𒋧𒂖𒊬𒀊𒉆𒁀𒄙𒆪𒁀𒍝𒄩𒁷𒊬𒋧𒂖𒈝𒊬
𒆰𒇻𒂠𒊬𒍠𒄭𒇷𒀀𒊬...𒁴𒄄𒊬...
...
...𒌉𒌨𒊕...𒄑...
𒂗𒋼𒂗𒌉𒉪𒅅𒀭𒂗𒆤𒇲𒆤...𒋗𒌓𒌓𒂊
𒀀𒉆𒋾𒆷𒆤𒋺𒉈𒅔𒇲𒇲...<unk>𒅅𒅎𒋺
𒄞<unk>𒉈𒅔𒄥𒄥<unk>𒄞𒉈𒅔𒋧𒋧
𒇻𒀀𒁕𒎙𒃻𒊏𒊺𒁇𒁀𒄈𒋰𒁀
...𒆬𒄀𒆬𒌓𒋢𒇻𒂠𒋢𒇻𒂠𒋓𒂊𒅆𒊒𒁕
𒄑𒂞...𒄑𒌆𒄑...𒁍𒁕
𒎎...<unk>𒉈𒅁𒋼...𒄘𒌧...𒌧𒈠
𒄑𒈠𒈣𒌷𒉺...𒊺𒅕𒄖...
𒀀𒈹𒁲𒄘𒌧...𒄑...
𒋭𒇥𒇥𒁉𒁉𒌑𒊓...𒀉𒁮...
𒄾𒄷𒂊𒋝𒄷...𒊻𒌉𒄷𒊺
𒋦𒄩<unk>...<unk>...𒄀𒅗...𒉽𒉽𒂷
𒄑𒉡𒌫𒈠𒃲...𒋗𒋢𒌒𒁀𒃾𒂵𒊏𒀭𒃲𒉏
𒌑𒄾...𒊮𒋤𒅎𒊕𒂷...𒌓𒁺𒀀
𒇻𒂠𒊬𒃲𒃲<unk>𒃲𒂊𒋻𒁕𒂅𒇲𒂵𒆜𒊬𒁍𒁕
𒂗𒋼𒂗𒂊𒄘𒌧𒃻𒊏𒁉𒂠𒉎𒁀𒈪𒉌𒅔𒃻𒃻
𒂍𒉆𒋾𒆷𒂍𒀭𒂗𒆤𒇲𒂠
𒂍𒈨𒌍𒂗𒋼𒂗𒁉𒁕𒈧𒃻𒊮𒀀𒋛𒁀𒉌𒅔𒁲𒁲𒌍
𒈫𒈾𒉈𒉈𒄠𒃲𒌌𒌌𒁶𒅇𒈾𒁀𒀭𒁻𒄀𒌍
𒂗𒋼𒂗𒀉𒊨𒀀𒍠𒊺𒊨𒀀𒉌𒂠
𒊺𒀊𒉆𒈾𒄘𒄫𒀀𒉌𒂠
𒄃𒍩𒀀𒋗𒋫𒅎𒈪𒅔𒅗𒂵𒈾
𒉡𒉈𒊒𒁶𒁇𒋫𒅎𒋫𒁺𒁕𒁉𒉡𒈬𒌧𒋳𒄀
𒄯𒁕𒂗𒋼𒂗𒊏𒊲𒈬𒈾𒋼𒂍𒈨𒌍𒊏𒈌𒉈𒅔𒃻
𒂍𒈨𒌍𒋀𒈬𒉎𒁲𒌍𒈾𒀭𒂊𒂗
𒃻𒂙𒃻𒊮𒀀𒂍𒃲𒂠𒀀𒈾𒈬𒂊𒁺𒀀𒍪
𒀉𒊨𒀀𒍪𒁶𒈾𒊏𒁶𒉎𒈾𒀭𒁔𒁔𒂗
𒇽𒁺𒈝𒁉...
𒉆𒀳𒁉𒈬𒂊𒀝𒀀𒁶
𒀀𒄞𒄩𒁀𒉆𒆬𒅅𒁉𒈬𒂊𒁶𒁶𒈠𒁶
𒊺...𒀀𒃼𒀀𒃼𒊏𒅎𒂃𒀭𒈾𒅗𒈪𒉌𒅔𒌓𒁺𒀀𒁶
𒀉𒊨𒀀𒈬𒋫𒂍𒃲𒆷𒀀𒁶𒅎𒁕𒆭𒊑𒂗
𒈧𒀲𒄞𒇻𒄯𒊕𒂷𒀀𒈾𒈬𒂊𒁺𒀀𒍪
...<unk>𒀀𒈬𒍑𒉆...
...
...<unk>𒌑...
...
<unk>...𒋗𒋫...
𒉡𒄑𒊬𒍪𒁲𒅗...𒂍𒃲...
𒇥𒄑𒊬𒋭𒃾𒁀𒊏𒈬...
𒄑𒀠𒄢𒆷𒁉...𒁀𒊏𒀀𒀭𒈪...
𒊬𒃻𒊏𒍪𒌓𒄭𒊬𒅗𒌤𒁉...
𒆍𒂍𒃲𒆷𒅗𒀀𒈾<unk><unk>...𒀀𒈾...
𒀀𒊮𒂵𒀉𒍪𒂂𒁉...
𒊺𒈬𒂊𒁺𒅔𒉡𒁉𒈨𒀀𒄞𒉈𒀀𒈾<unk>...
𒆠𒌓𒍪𒄑𒅇𒌝𒈨𒊏𒄴𒄞𒆪𒁉...
𒊓𒆟𒊏𒍪𒋗𒅎𒋾...𒅔𒉡𒍪𒅍...
𒈧𒀲𒈾𒄰𒌈𒃻𒁉...
𒂍𒂍𒀀𒍪𒇻...𒄞𒍪𒋫...
𒄑𒄀𒁉...
𒄑𒉏𒅊𒅊𒋗𒍪...𒄑𒌑𒄉𒁕𒅇𒉈𒋻
<unk><unk>𒊏𒈾𒄰𒌈𒃻...𒇇𒄞𒂃𒂃...
𒂍𒈨𒌍𒀵𒇽𒆥𒂷𒁺𒁀𒀉𒉌𒈹...
𒇽𒂠𒂷𒊮𒃲𒉎𒁀𒂠𒃷𒌧𒈠𒆸𒆸
𒌓𒁉𒀀𒂗𒋼𒂗𒂊𒂍𒈨𒌍𒊏𒅔𒂠...
𒂍𒈨𒌍𒌨𒊕𒈌...𒅔𒆷𒂵...
𒌓𒂙𒀀𒄯𒁕𒉪𒈬𒌧𒅅𒁕𒉌𒉈𒅔𒋺
𒄞𒈤𒁶𒌑𒄭𒀀𒈬𒌧𒅥𒂊𒊕𒅎𒅍𒅍𒂊
𒈫𒄰𒈠𒂠𒂍𒈨𒌍𒂗𒋼𒂗𒊏𒈬𒈾𒉌𒅁𒄄𒄄
𒂗𒋼𒂗𒁕𒌋𒀜𒁕𒄷𒈬𒆪𒂗...𒊕𒂊𒉈𒂠𒅇𒌅𒌓𒁕
𒅔𒋫𒂂𒁉𒆠𒉆𒍑𒂗𒆪𒁉𒋗𒉡𒈬𒌧𒋾
<unk><unk>𒁉𒊏𒆥𒂷𒃻𒍼𒁉𒁕𒌧𒈠𒂃𒂃𒍑
𒅗𒊏𒄴𒄘<unk>𒋫𒉡𒈬𒂊𒍣𒍣𒄿𒂍𒂠𒅆𒉡𒈬𒌧𒁇𒊑
𒁾𒊬𒌉𒁇𒀀𒀭𒃻𒍼𒂵𒌑𒍤𒆸𒆠𒈿𒁉𒂠𒉡𒍢
𒈜𒆠𒁉𒃻𒈾𒋗𒉡𒁇𒊑𒍠𒁉𒀀𒆸𒆸
𒂗𒋼𒂗𒅔𒋫𒆠𒉆𒍑𒂗𒂔𒂠𒈬𒌧𒋾
𒀉𒆗𒂵𒂷𒂍𒂊𒂵𒈬𒉌𒌓𒁺𒅆𒄷𒈬𒌧𒉈𒂃
𒁄𒁺𒁀𒈬𒈬𒀀𒌗𒐌𒀀𒀭𒆥𒂷𒅗
...𒋛𒂵𒉡𒈬𒌧𒅆𒅁𒁉
...
<unk>...𒀉𒈬...<unk>
𒉡𒊨𒅇𒊕𒍑...𒆷𒆷...
𒆰𒅗𒁀𒆰𒈬...
𒂗𒋼𒂗𒉆𒅗𒊏𒆠𒉡𒌝𒁲𒉌𒅁𒃻𒊏
𒀀𒃼𒀀𒃼𒋫𒀀𒌝𒋫𒋻𒁓𒅇𒈬𒉌𒅁𒈿𒈿
𒆠𒉆𒋗<unk>𒁕𒌝𒈪𒃻𒃻𒄩𒄦𒅇𒈬𒁾𒁾
𒊕𒂅𒈤𒀀𒀀𒀭𒂗𒆤𒇲𒈨𒂗
𒃷𒉌𒃷𒍣𒉈𒂠𒈪𒉌𒅁𒃡𒃡𒂗
𒄞𒉈𒃷𒋗𒋫𒀀𒁀𒃻𒃻
𒆠𒀀𒀀𒀉𒌝𒈪<unk>𒃷𒆥𒅆𒁾𒅇𒈬𒀝
𒀀𒃼𒃲𒃲𒃷𒍣𒋗𒉏𒋫𒆥𒉡𒈬𒊏𒀊𒀝𒂗
𒊺𒄞𒀀𒉣𒇬𒊏𒄘𒃶𒉌𒅔𒁍𒁾𒁀𒀭𒁀𒊏𒉌𒅔𒌇
𒀳𒍪𒄞𒉈𒀀𒈾𒁺𒅇𒄞𒁀𒊏𒈬𒁕𒀊𒊨𒊑
𒂗𒋼𒂗𒄞𒊏𒅆𒉏𒈠𒀉𒅎𒁕...
𒇽𒆠𒈿𒀀𒆠𒈿𒁕<unk>...𒉡<unk>
𒌓𒁉𒀀𒂍𒈨𒌍𒂗𒋼𒂗𒊏𒅔𒂠𒈬𒉌𒂀
𒅆𒅅𒌇𒄑𒄯𒂊𒆥𒂷...
𒅔𒋫𒂂...𒁺𒁍
𒉡𒈬𒌧𒈾...<unk>...
𒈫𒄰𒈠𒂠𒂗𒋼𒂗𒂊𒂍𒈨𒌍𒊏𒈬𒈾𒉌𒅁𒄄𒄄
𒂍𒈨𒌍𒀲𒅆𒂠𒌑𒆠𒂙𒅥𒀀𒅗𒋛𒅋𒇲𒅗𒁲
𒋙𒀯𒆠𒌑𒇡𒊏<unk><unk><unk><unk>𒇲𒁕𒋼𒀀𒋼𒀀𒊑
𒄞𒂙𒄑𒆕𒋡𒋫𒄘𒍢𒀀𒂠𒋤𒉣𒂠𒌅𒂊𒊕𒁄𒂊
𒇽𒁉𒁷𒈾𒆠𒂙𒂠𒁺𒈾𒂁𒋡𒋗𒂠𒇲
𒇽𒍥𒊺𒊓𒀀<unk>𒄩𒀊𒈝𒀝𒊕𒂊𒉈𒅗𒂵
𒊹𒊏𒀊𒂃𒉎𒁔𒁔𒊏𒊮𒀀𒊮𒂵𒉡𒍪
𒂍𒈨𒌍𒋀𒈬𒀉𒊨𒀀𒈬𒀀𒉎𒁆𒅇𒈬𒉌𒌓𒁺
𒍠𒈬𒅗𒊺𒂍𒀀𒅇𒈬𒉌𒅔𒆭𒄦𒄘𒉈𒅔𒄥𒄥
𒋛𒀀𒅇𒈨𒁺𒌆𒁇𒌆𒌆𒃻𒉈𒍪𒁄𒀀𒄰
𒍏𒄩𒍣𒅔𒈫𒈠𒈾𒇽𒅇𒈬𒊏𒀭𒋧𒂔𒍪𒂠𒁀𒁺𒌧
𒂍𒈨𒌍𒋀𒈬𒀀𒊮𒂵𒂃𒆠𒀀𒉆𒋫𒊒𒁍
𒇽𒂷𒉣𒈾𒊕𒍪𒂠𒉌𒁺𒀉𒈬𒁕𒀭𒉘𒂊
𒀭𒂔𒈾𒄑𒈠𒉡𒄑𒃲...<unk><unk>𒌝𒈠𒅆...
𒄖𒊒𒌝𒉎𒍪...𒌁𒌁...
...
𒄑𒈣𒇲𒍝...𒉎𒍪𒉆𒈬𒉌𒁍
𒌑𒂷𒉣𒈾𒁲𒅇𒉈𒅗...𒅆𒈬𒍑...
𒇻𒃡𒊏𒆤𒀀𒈾𒀀𒉌𒅥𒂊𒄀𒇥𒉌𒍪𒊨𒅇
𒇽𒄀𒍣𒁇𒄷𒁕...𒁺𒄀𒌀𒂊𒁯𒁯
𒁶𒌧𒅍𒂍𒀀𒁺𒁀𒀉𒉌𒈹𒉡𒁺𒈬
𒁃𒅎𒁀𒀠𒉈𒅍𒄑𒅍𒂁...𒁍𒅇
𒍑𒁇𒌆𒀀𒋢𒍝𒀉𒃻𒁉𒌆𒁇𒌆𒍪𒋳𒅇
𒇽𒋆𒋋𒋗𒆥𒍪𒆠𒂙𒋫𒂃𒉌
𒈬𒃻𒆠𒁉𒃻𒃲𒃲𒆷𒂍𒈨𒌍𒂊𒌓𒁺𒉌𒅁
𒁶𒃲𒃡𒃡𒊏𒀉𒃻𒁉<unk><unk><unk>𒈬𒌧𒊑
𒇽𒋢𒀯𒋢𒂊𒁍𒂊𒁍𒅆𒂠𒈹𒁲𒅎𒈠<unk>
𒂍𒈨𒌍𒋀𒈬𒁄𒁺𒁀𒈬𒂠𒂗𒈾𒅇𒈬𒁺𒌧
𒌉𒈤𒂊𒀉𒈬𒂊𒁕𒀭𒉘𒂊𒊓𒍪𒉡<unk>𒂊
𒌧𒈠𒃻𒂵𒅇𒈬𒂊𒉌𒃻𒃻𒈾𒄰𒌈𒅇𒈬𒂊𒃻
𒀉𒂷𒀀𒍠𒊺𒊨𒀀𒍝𒂷𒂊𒈗𒁉𒈨𒂗
𒌓𒅎𒂂𒂊𒃶𒅅𒀭𒈾𒆤𒆠𒌝𒈠𒉌𒍑
𒀀𒆰𒊕𒂷𒆤𒄯𒊕𒋫𒍠𒌝𒈪𒋳𒋳
𒊺𒉏𒂊𒊺𒋝𒀀𒁀𒀊𒈭𒂍𒊕<unk>𒅇𒈬𒌧𒊒
𒀳𒍣𒃷𒉌𒅆𒋰𒁀𒀉𒄾𒆷𒄿𒄿
𒀲𒅍𒅍𒆷𒉌𒁺𒁺𒁉𒌷𒂠𒉪𒈬𒌧𒅅
𒋀𒈬𒄑𒀳𒆬𒂍𒊑𒆷𒅇𒈬𒉌𒃻
𒈾𒄰𒌈𒀀𒈾𒃻𒃻𒊏𒍪𒉈𒁶𒅗𒈪𒉌𒅔𒌓𒁺𒂗
𒅥𒅘𒃲𒃲𒂊𒁀𒆪𒂗
𒌧𒋫𒊕𒀀𒅎𒋫𒀊𒇯𒁺𒉈𒂗
𒈗𒈬𒈬𒅆𒊒𒁕𒀭𒋀𒆠𒌉𒀭𒂗𒆤𒇲𒊏
𒀭𒄿𒉈𒀭𒂗𒍪𒌆𒈤𒌆𒄯𒊕𒅇𒈬𒉌𒅔𒌆
𒌆𒁇𒌆𒌆𒃻𒉈𒈠𒊩𒅇𒁀𒉌𒅗
𒂡𒀭𒊑𒂊𒉈𒆤𒋗𒅇𒈬𒅆𒅁𒌌𒌌
𒀭𒀀𒉣𒈾𒆤𒉈𒁇𒆬𒁀𒌆𒅇𒈬𒉈𒅅𒅅
𒂍𒉆𒋾𒆷𒆠𒆪𒆬𒉆𒈗𒆷𒀭𒉌𒃻𒊏𒈾
𒆠𒄯𒊷𒄀𒆠𒁉𒃻𒃻𒄭𒂵𒋛𒁀𒉌𒁲𒁲𒌍
𒀚𒋢𒀉𒇲𒋛<unk>𒄑𒅗𒁲𒉎𒁀𒅇𒈬𒈾𒌇
𒁆𒈜𒍝𒄠𒍝𒄠𒃻𒊮𒄾𒆷𒍪𒌓𒈪𒉌𒅁𒉌𒉌𒂊
𒂷𒂊𒃾𒇻𒇻𒈨𒂗𒅥𒅘𒃲𒃲𒈨𒂗
𒌆𒉌𒄭𒄀𒁀𒀊𒌌𒈨𒂗
𒃻𒌆𒁀𒌆𒈤𒌆𒀀𒋢𒈠𒀉𒁀𒉌𒌓𒁺𒀀𒈨𒂗
𒉈𒈠𒂂𒂍𒈨𒌍𒊕𒆠𒂗𒄀𒊏𒍣𒁉𒁺𒁺𒉈
𒌧𒊕𒈪𒂵𒌫𒁉𒀀𒆠𒈿𒃻𒃻𒊏𒁉
𒌆𒃻𒁖𒉏𒈬𒊏𒁀𒁀𒌆𒀀𒋢𒈬𒊏𒄩𒀀
𒄑𒃻𒆟𒁕𒀉𒈬𒊏𒀊𒊨𒅇𒂍𒃲𒈠𒊏<unk><unk>
𒄑𒄘𒉈𒊕𒂷𒆤𒈬𒌧𒆥𒆥𒇷𒋻𒈬𒉌𒅅
𒀭𒎏𒅗𒋛𒆤𒀉𒈭𒀀𒉌𒈨𒂗𒁉𒈬𒌧𒈾𒀊𒄭𒄀𒂗
𒀀𒈹𒁲𒄘𒌧𒄯𒊕𒂷𒀀𒈾𒈬𒂊𒁺𒁺𒈬
𒂁𒈣𒀸𒃶𒈾...
𒂁𒇥𒂁𒄷𒊒𒌝...<unk>𒁉𒃮𒁀...
𒃾𒆸𒆸𒊏𒅎𒈹𒁲𒉈𒌝𒈠𒉌𒅔𒋧𒋧
𒈗𒈬𒂍𒃲𒈤𒀀𒉌...
𒇽𒉎𒈹𒁲𒁕𒈗𒂷𒈨𒂗
𒄑𒆕𒄩𒇲𒂊𒃻𒈠𒀊𒋛𒋛
𒀭𒋫𒈬𒋢𒀀𒂷𒇲𒍪𒋗𒋼𒁀𒀊...𒌓𒁺𒁀𒊏
𒀳𒊺<unk>...𒁺𒈝𒈠...𒉡𒂃𒅇
𒀳...<unk>𒅎𒈫𒀀𒀭...𒅆𒌨𒍼
𒉡𒄑𒊬𒌓𒄭𒊬𒁴𒉡𒍪𒄀𒄥𒍀𒍪...
𒍝𒂊𒂷𒀀𒁕𒀀𒈾𒈬𒁕𒀊𒁲𒂊𒂗𒃡𒆠𒈿𒍪𒆥𒂷
𒈫𒄰𒈠𒂠𒂗𒋼𒂗𒂊𒂍𒈨𒌍𒊏𒅔𒂠𒈬𒉌𒅔𒂀
𒂍𒈨𒌍𒌉𒌨𒊕𒀭𒂗𒆤𒇲𒆤
𒀉𒆗𒂵𒈾𒊮𒂵𒀀𒈬𒌧𒍪𒄯𒁕𒉪𒈬𒌧𒅅
𒅔𒂗𒋼𒂗𒂊𒀀𒈾𒈬𒉌𒅔𒂀𒁀𒀸
𒄿𒄄𒅔𒍪𒊩𒀀𒀭𒈾𒈬𒉌𒅔𒅗
𒈫𒄰𒈠𒂠𒂍𒈨𒌍𒂊𒂗𒋼𒂗𒊏𒈬𒈾𒉌𒅁𒄄𒄄
𒂗𒋼𒂗𒀉𒋛𒀀𒉎𒈾𒀊𒆸𒊑𒂗𒆠𒆸𒍪𒅇𒈬𒍪
𒌷𒀀𒆠𒃡𒍪𒂵𒈬𒊏𒀊𒅗𒉆𒁀𒀭<unk><unk>𒂊𒉈𒂗
𒍝𒂊𒇽𒈥𒍝𒉌𒈨𒂗𒈾𒁶𒇽𒄷𒉡𒅔𒂵𒈨𒂗
𒁕𒌋𒀜𒄘𒉈𒌋𒈬𒊓𒆕𒍪𒌝
𒈾𒃰𒉺𒇻𒇇𒃢𒂂𒁕𒁶
𒇽𒄷𒄷𒉡𒁕𒌋𒀜𒋫𒌋𒈬𒂠𒌋𒈬𒋫𒁕𒌋𒀜𒂠
𒇻𒁶𒅆𒍝𒈬𒌧𒁻𒁻𒁉𒌍
𒃮𒌓𒁕𒁕𒄣𒁕𒄣𒈠𒁲𒁀𒉌𒅁𒆪𒁉𒂗
𒌷𒀀𒅗𒄯𒅗𒊏𒄴𒈠𒊏𒀭𒃻𒊑𒌍
𒌓𒀀𒁀𒈦𒀀𒂊𒂊𒁍𒂊𒁍𒊏𒇽𒉡𒈬𒉌𒅔𒁳𒁉
𒀵𒇽𒁕𒌋𒀜𒋫𒄾𒆷𒂍𒀀𒌓𒋙𒋙𒅇
𒊩𒆳𒇽𒀀𒈪𒄑𒂁𒀀𒉡𒁺𒁍𒌆𒁕𒌓𒉌𒉌𒂊
𒀀𒊮𒂗𒋼𒂗𒂊𒆥𒉡𒀝𒂊
𒀊𒉆𒁉𒊮𒂠𒉡𒁍𒁕
𒊺𒁉𒆠𒊹𒁀𒉡𒊒𒁀𒉢𒁓𒄷𒂂𒉈𒁺𒀀
𒊬𒄘𒍀𒇽𒂅𒇲𒊬𒁉𒆠𒇴𒅗𒉡𒌌
𒄀𒌀𒅍𒄀𒅍𒄭𒊓𒁯𒀀𒇽𒈠𒀭𒍣𒇲
𒀉𒋛𒀀𒅗𒂃𒍪𒈾𒀭𒉈𒅁𒁉𒄑𒄯𒈨𒂵𒍪
𒈫𒄰𒈠𒂠𒂍𒈨𒌍𒂊𒂗𒋼𒂗𒊏𒅔𒂠𒈬𒉌𒅔𒂀
𒌓𒁉𒀀𒂍𒆳𒂡𒈠𒆠𒂗𒄀𒃶𒅅𒆷
...𒄭𒉈𒅔𒅅𒇷𒌍𒅇𒈾𒁀𒀭𒁻𒄀𒌍
𒂍𒈨𒌍𒂗𒋼𒂗𒁉𒁕𒄞𒈤𒁶𒌨𒁉𒀉𒋛𒅋𒇷𒉈
𒆦𒈤𒀀𒄠𒁶𒄭𒄿𒉌𒌈𒃻𒆠𒆠𒁀𒉌𒅁𒍑
𒂗𒋼𒂗𒂊𒅗𒈠𒄞𒈤𒁶𒊕𒅎𒅍𒅍𒂊
𒀀𒀀𒀭𒂗𒆤𒉆𒋻𒅅𒈬𒂊𒋧𒀀𒃶𒅅𒆷𒈬𒂊𒁺
𒀀𒃼𒀀𒃼𒊏𒍠𒁀𒉌𒋳𒋳𒄦𒄘𒉈𒄥𒄥
𒊺𒀊𒉆𒈾𒄘𒁀𒉌𒅔𒄫
𒀭𒊺𒌁𒂊𒆠𒂖𒊷𒂵𒁶𒉎𒉺𒌓𒁺𒉈𒀝
𒂍𒈨𒌍𒊹𒊏𒀊𒁺𒉎𒁔𒁔𒊏𒊮𒀀𒊮𒂵𒉡𒍪
𒀉𒊨𒀀𒍠𒊺𒊨𒀀𒈬𒍠𒈠𒊏𒀭𒋳
𒂍𒃲𒈗𒆷𒆤𒄘𒌧...𒉌𒌍𒋛...
𒂗𒋼𒂗𒂊𒊮...𒅗𒈠𒉪𒈪𒉌𒅔𒅅
𒂍𒈨𒌍𒊕𒆠𒃻𒉆𒈬𒌧𒆥𒍣𒅎𒈠𒁕𒀊𒄄
𒂍𒈨𒌍𒀭𒂗𒆤𒊏𒉎𒋼𒁉𒀀𒅗𒈬𒈾𒉌𒌈𒁉
𒀭𒂗𒆤𒁲𒍪𒃻𒆗𒆗𒆷𒀀𒀭𒅗𒆬𒍪𒅗𒈤𒀀𒀭
𒁲𒆪𒁀𒍪𒃻𒉡𒉽𒊒𒁮𒀀𒁀𒋗𒈪𒉌𒌈𒁄𒂊
𒋀𒋀𒁕𒈌𒊬𒊬𒉌𒅅𒅇𒄭𒄀𒉌𒅅
𒇷𒋗𒃻𒌉𒇲𒂠𒂍𒃲𒆷𒅇𒈬𒂊<unk>𒌧𒂊𒅆𒂍𒂊𒈨𒂊
𒅇𒈬𒂊𒆪𒉎𒈾𒀭𒉿𒅋𒉿𒅋𒇷𒉈𒂗𒌨𒁉𒂵𒁀𒊏𒋛𒅋
𒀭𒂗𒆤𒇷𒂍𒈨𒌍𒂗𒋼𒂗𒁉𒁕𒈬𒉈𒉌𒅔𒄄𒄄
𒀀𒍣𒊮𒅅𒆳𒆳𒊏𒅗𒂗𒋼𒂗𒆬𒅅𒁉𒅎
𒀳𒀭𒊑𒂊𒉈𒆤𒃻𒉆𒈬𒌧𒈾𒃻𒃻
𒂍𒈨𒌍𒌉𒈬𒂗𒋼𒂗𒋀𒍪𒁕𒀀𒈾𒈬𒂊𒁕𒀊𒁲𒂊𒂗
𒀭𒂗𒆤𒇷𒅗𒈤𒅗𒂵𒉌𒊮𒁉𒃴𒆒𒁮
𒁲𒆪𒁀𒉌𒃻𒉡𒉽𒊒𒁮𒀀𒁀𒀀𒋗𒈪𒉌𒅁𒁄𒂊
𒂍𒈨𒌍𒂗𒋼𒂗𒊏𒅎𒈠𒀭𒅆𒅔𒃵𒅇𒄢𒈬𒈾𒀭𒂷𒂷
𒂍𒀀𒈾𒁉𒍩𒀀𒀭𒁉𒁷𒋛𒁀𒉌𒅔𒁲𒁲
𒍠𒁉𒀀𒆠𒁉𒃻𒃻𒄭𒄀𒌓𒈪𒉌𒅁𒉌𒉌𒂊𒉈
𒂍𒈨𒌍𒂗𒋼𒂗𒊏𒆬𒄀𒆬𒌓𒍝𒆳𒈬𒌧𒈾𒁀𒁀𒂊
𒉆𒋀𒉆𒄭𒊓𒉌𒇷𒁶𒄿𒅎𒁄𒁄𒂊𒉈
<unk>𒁀𒅗𒄭𒂵𒂷𒂷𒉈𒌨𒁉𒁀𒄭𒄀𒌍
𒂍𒈨𒌍𒂗𒋼𒂗𒁉𒁕𒀀𒁕𒎙𒅗𒂵
𒂗𒋼𒂗𒀳𒍣𒀭𒂗𒆤𒇲𒂍𒈨𒌍𒊏𒋛𒀀𒂵𒁀
𒆳𒃲𒀀𒀀𒀭𒂗𒆤𒍠𒊩